3.3.3 Opførelse i FÆB nr. 4/2019 af den første ajourføring af UK-korrektionen for 2018 og af det endelige beløb for UK-korrektionen for 2015

3.3 Korrektion til fordel for Det Forenede Kongerige for 2018 og 2015

BEGRUNDELSE

1.Indledning

Formålet med forslag til ændringsbudget (FÆB) nr. 4 for 2019 er at ajourføre både udgifts- og indtægtssiden af budgettet for at tage hensyn til den seneste udvikling:

–på udgiftssiden:

–at frigive forpligtelses- og betalingsbevillinger på budgetposter under udgiftsområde 1a Konkurrenceevne for vækst og beskæftigelse, 1b Økonomisk, social og territorial samhørighed, 3 Sikkerhed og medborgerskab, 4 Et globalt Europa samt Den Europæiske Unions Solidaritetsfond

–at tilpasse visse institutioners budget for 2019 som følge af udskydelsen af Det Forenede Kongeriges udtræden af Den Europæiske Union til den 31. oktober 2019

–på indtægtssiden at revidere overslaget over traditionelle egne indtægter (dvs. told og sukkerafgifter) samt moms- og BNI-grundlagene og at opføre de relevante korrektioner til fordel for Det Forenede Kongerige og finansieringen heraf på budgettet, forhold der alle påvirker fordelingen af medlemsstaternes bidrag til EU-budgettet.

2. Ajourføring af udgifterne

2.1 Nedsættelse af forpligtelses- og betalingsbevillingerne

2.1.1 Finansielle tilsynsmyndigheder (EBA, EIOPA og ESMA)

I september 2017 foreslog Kommissionen en større revision af mandaterne for Den Europæiske Banktilsynsmyndighed (EBA), Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA) og Den Europæiske Værdipapir- og Markedstilsynsmyndighed (ESMA), der kræver en betydelig forøgelse af de menneskelige og finansielle ressourcer, navnlig for ESMA. Et centralt element i forslaget var overgangen til en ny finansieringsmodel, hvor den nuværende fordelingsnøgle for bidraget fra EU-budgettet (40 %) og bidraget fra de nationale tilsynsmyndigheder (60 %) erstattes af en kombination af gebyrfinansiering og et udligningsbidrag fra EU-budgettet. Sideløbende hermed foreslog Kommissionen et nyt mandat for ESMA i forbindelse med tilsynet med centrale modparter (CCP'er), der kræver en forøgelse af de menneskelige ressourcer samt forfinansiering af disse gebyrfinansierede aktiviteter under hensyntagen til den tid, der er nødvendig til at indføre gebyrordningen.

Der blev opnået politisk enighed om disse forslag i marts 2019. Hvad angår revisionen af mandaterne for EBA, EIOPA og ESMA, indebar kompromiset i det væsentlige en mere begrænset udvidelse af omfanget af mandaterne med en tilsvarende virkning for ressourcebehovet, mens den nuværende finansieringsmodel (fordeling i forholdet 40/60 mellem EU-budgettet og de nationale myndigheder) blev bibeholdt. Med hensyn til CCP'erne vil ESMA's mandat blive reduceret en smule i forhold til Kommissionens forslag. Begge forslag vil med et års forsinkelse have virkning for budgettet. I budgetoverslaget for 2020 er der allerede taget hensyn til de budgetmæssige konsekvenser for 2020. Det foreslås, at budgettet for 2019 ajourføres med hensyn til de menneskelige og finansielle ressourcer i dette FÆB.

De foreslåede nedsættelser af EU-bidraget til EBA, EIOPA og ESMA er vist i nedenstående tabel.





EUR Budgetpost Betegnelse Forpligtelsesbevillinger Betalingsbevillinger Sektion III — Kommissionen 12 02 04 Den Europæiske Banktilsynsmyndighed (EBA) – 2 490 000 – 2 490 000 12 02 05 Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA) – 2 360 000 – 2 360 000 12 02 06 Den Europæiske Værdipapir- og Markedstilsynsmyndighed (ESMA) – 13 670 000 – 13 670 000 I alt – 18 520 000 – 18 520 000

De ajourførte stillingsfortegnelser for EBA (– 10 stillinger), EIOPA (– 9 stillinger) og ESMA (– 27 stillinger) fremgår af budgetbilaget.

2.1.2 Det Europæiske Agentur for Grænse- og Kystbevogtning (Frontex)

I september 2018 foreslog Kommissionen at styrke mandatet for Det Europæiske Agentur for Grænse- og Kystbevogtning (Frontex) ved senest i 2020 at oprette et stående korps på 10 000 grænsevagter. For at dække udgifterne til den planlagte ansættelse af de første grænsevagter (375 stillinger i stillingsfortegnelsen og 375 kontraktansatte) i sidste kvartal af 2019 blev der allerede inden vedtagelsen af lovgivningsforslaget afsat et beløb på 19,3 mio. EUR under reserven på budgettet for 2019.

I marts 2019 blev der opnået politisk enighed om gradvis oprettelse af et stående korps på 10 000 grænsevagter senest i 2027. Da forordningens ikrafttræden — forventet omkring den 1. november 2019 — betragtes som den formelle startdato for den faktiske rekruttering af det stående korps af grænsevagter, finder Kommissionen det fornuftigt at holde et beløb på 7,2 mio. EUR i reserven til dækning af lønudgifterne i forbindelse med de første rekrutteringer af grænsevagter i 2019. Som følge heraf kan det resterende beløb i reserven annulleres i dette FÆB.